CELEX: 62011FN0002
Language: ro
Date: 2011-01-07 00:00:00
Title: Cauza F-2/11: Acțiune introdusă la 7 ianuarie 2011 — Descamps/Comisia

5.3.2011   
            
            
               RO
            
            
               Jurnalul Oficial al Uniunii Europene
            
            
               C 72/36
            
         Acțiune introdusă la 7 ianuarie 2011 — Descamps/Comisia
   (Cauza F-2/11)
   2011/C 72/60
   Limba de procedură: franceza
   
      Părțile
   
   
      Reclamant: Eric Descamps (Bruxelles, Belgia) (reprezentanți: L. Levi și A. Blot, avocați)
   
      Pârâtă: Comisia Europeană
   
      Obiectul și descrierea litigiului
   
   Anularea deciziei de concediere a reclamantului la sfârșitul perioadei de stagiu, precum și repararea prejudiciului cauzat de această decizie
   
      Concluziile reclamantului
   
   
               —
            
            
               Anularea deciziei adoptate la 1 martie 2010 de directorul Direcției RU.B-Procese RU principale 1: Carieră din cadrul Direcției Generale Resurse Umane și Securitate, în calitate de autoritate împuternicită să facă numiri, privind concedierea reclamantului începând cu 31 martie 2010;
            
         
               —
            
            
               anularea, în măsura în care este necesar, a deciziei din 24 septembrie 2010 de respingere a reclamației;
            
         
               —
            
            
               în consecință, reintegrarea reclamantului în funcție în calitate de funcționar titular începând cu 1 aprilie 2010 și alocarea cuantumului remunerațiilor pe care ar fi trebuit să le primească cu titlu de funcționar titular de la această dată, inclusiv a tuturor drepturilor derivate (printre care drepturile la pensie), evaluate la o sumă stabilită provizoriu și ex aequo et bono la 39 600 de euro;
            
         
               —
            
            
               obligarea pârâtei la plata unei sume stabilite provizoriu și ex aequo et bono la 10 000 de euro, cu titlu de reparație a prejudiciului moral;
            
         
               —
            
            
               obligarea pârâtei la plata dobânzilor de întârziere la capitalul astfel datorat;
            
         
               —
            
            
               obligarea Comisiei Europene la plata cheltuielilor de judecată.